แฉโรงพยาบาลเชือดคนไข้
นายประโยชน์ เพ็ญสุต รองอธิบดีกรมการค้าภายใน เปิดเผยถึงกรณีที่เลขาธิการมูลนิธิเพื่อผู้บริโภค ระบุว่าโรงพยาบาลเอกชนบางแห่งคิดค่าอาหารผู้ป่วยในสูงถึง วันละ 1,200 บาท ภายหลังจากกรมออกมาตรการกำกับดูแลยาเวชภัณฑ์ และบริการทางการแพทย์ว่า ต้องการให้นำข้อมูลและหลักฐานต่างๆ เช่น ใบเสร็จมาร้องเรียนที่ ศูนย์รับแจ้งความคดียา เวชภัณฑ์ และค่าบริการทางการแพทย์ ของกรม เพื่อตรวจสอบข้อเท็จจริง เพราะหากมีผู้เสียหายและมีหลักฐานชัดเจนว่าคิดค่าอาหารผู้ป่วยสูงเกินจริง ก็จะดำเนินการได้ตามพระราชบัญญัติ (พ.ร.บ.) ว่าด้วยราคาสินค้าและบริการ พ.ศ.2542 โดยมีโทษจำคุกไม่เกิน 7 ปี หรือปรับไม่เกิน140,000 บาท หรือทั้งจำทั้งปรับ,ไม่อยากให้พูดลอยๆว่าที่นั่นที่นี่คิดค่าอาหารผู้ป่วยแพง เพราะไม่สามารถดำเนินการใดๆได้ เนื่องจากไม่มีหลักฐาน แต่ถ้าคิดว่าถูกเอาเปรียบ หรือพบเห็นว่าปรับขึ้นราคาจริง เช่น จากเดิมคิดวันละ 800 บาท ก็ขึ้นมาเป็น 1,200 บาท ก็เอาใบเสร็จมาร้องเรียนได้,ทั้งนี้ กรณีที่กรมได้เผยแพร่ราคายาของโรงพยาบาลเอกชนผ่านเว็บไซต์ ,www.dit.go.th, จัดทำคิวอาร์โค้ดเพื่อให้ประชาชนเปรียบเทียบราคายาของแต่ละโรงพยาบาลเปิดศูนย์รับแจ้งความคดียา เวชภัณฑ์ และค่าบริการทางการแพทย์ และให้ผู้ป่วยนำใบสั่งยาจากโรงพยาบาลไปซื้อยาจากภายนอกได้นั้น ส่งผลให้โรงพยาบาลเอกชนหลายแห่งลดราคาขายยาให้เหมาะสมกับต้นทุนมากขึ้น เพราะนอกจากโรงพยาบาลกลัวว่าจะถูกฟ้องร้องดำเนินคดีฐานขายยาราคาสูงเกินจริงแล้ว ยังเกรงว่าจะเสียลูกค้า และรายได้ โดยเฉพาะการนำใบสั่งยาไปซื้อยาตามร้านขายยา,ขณะที่หลังจากกรมได้จัดทำรายละเอียดราคายาและเวชภัณฑ์ และเผยแพร่บนเว็บไซต์เสร็จแล้ว ขณะนี้ก็ได้ร่วมกับผู้เชี่ยวชาญทั้งด้านการแพทย์ ด้านการทำบัญชี และโครงสร้างต้นทุนราคาสินค้า ศึกษาโครงสร้างราคาและจัดทำรายละเอียดค่ารักษาพยาบาล และบริการทางการแพทย์ จากค่าบริการดังกล่าวที่โรงพยาบาลได้จัดส่งมาให้รายละกว่า 5,000 รายการ แต่กรมได้คัดเลือกเฉพาะรายการที่ประชาชนใช้บริการบ่อยๆ 200 รายการมาศึกษาและจัดทำรายละเอียดราคาก่อน เช่น ค่าแพทย์ ค่าเยี่ยมคนไข้ ค่าล้างแผล ค่าผ่าตัดย่อย ฯลฯ คาดว่าจะแล้วเสร็จใน 1-2 เดือน จากนั้นจะนำเผยแพร่บนเว็บไซต์.
นายประโยชน์ เพ็ญสุต รองอธิบดีกรมการค้าภายใน เปิดเผยถึงกรณีที่เลขาธิการมูลนิธิเพื่อผู้บริโภค ระบุว่าโรงพยาบาลเอกชนบางแห่งคิดค่าอาหารผู้ป่วยในสูงถึง วันละ 1,200 บาท
โรงพยาบาลเอกชน,ค่าอาหาร,ผู้ป่วย,ค่าอาหารแพง,ค่าบริการทางการแพทย์,ราคายา,กรมการค้าภายใน